kardosdrur/scandi-wiki huggingface dataset:
Sportens Voldgiftsret

Sportens Voldgiftsret (engelsk: Court of Arbitration for Sport (CAS), fransk: Tribunal Arbitral du Sport (TAS)) – på dansk også omtalt som Den internationale sportsdomstol eller CAS – er en uafhængig voldgiftret, som behandler sportsrelaterede tvister.

Sportens Voldgiftsret (CAS) blev oprettet i 1984 som en del af IOC men er i dag administreret og finansieret af Sportens Internationale Voldgiftsråd (ICAS). CAS har hovedsæde i Lausanne i Schweiz, men der findes også to underafdelinger i henholdsvis New York og Sydney. 

Voldgiftsretten har tilknyttet ca. 300 internationale voldgiftsdommere fra over 80 lande, der er udvalgt på baggrund af deres specialviden om voldgifter og sportsjura, og retten behandler ca. 200 sager om året.

Eksterne henvisninger 
 Officiel hjemmeside  

Voldgiftsret
Internationale domstole
Hugues Duboscq

Hugues Duboscq (født 29. august 1981 i Saint-Lô, Frankrig) er en fransk svømmer, der har vundet tre bronzemedaljer i brystsvømning ved OL i henholdsvis Athen i 2004 og Beijing i 2008.

Duboscq har desuden vundet adskillige medaljer i både VM- og EM-sammenhæng, næsten alle i favoritdisciplinen brystsvømning.

Eksterne henvisninger 

 Info 

Svømmere fra Frankrig
Amaury Leveaux

Amaury Leveaux (født 2. december 1985 i Belfort, Frankrig) er en fransk svømmer, der i både OL- EM- og VM-sammenhæng har vundet medaljer op gennem 2000'erne, hovedsageligt i favoritdisciplinen fristil.

Ved OL i Beijing 2008 vandt Leveaux sølv i både 50 meter fri og 4 x 100 meter fri som en del af det franske hold.

Eksterne henvisninger 

Svømmere fra Frankrig
Zenit (Satellit)

Zenit var en serie af spionsatellitter fra Sovjetunionen.

Satellitterne var i brug fra 1961 til 1994.

Se også
 Voskhod-programmet

Eksterne henvisninger 
 Zenit 

Spionsatellitter
Anna Tjakvetadze

Anna Djambulijevna Tjakvetadze (russisk: Анна Джамбулиевна Чакветадзе  ; født 5. marts 1987 i Moskva) er en kvindelig russisk professionel tennisspiller med georgiske aner.

Eksterne henvisninger 

Tennisspillere fra Rusland
Personer fra Moskva
Schildenseje

Schildenseje er en mellemstor gård, der hører under Clausholm gods. Godset ligger i Voldum Sogn, Galten Herred og Favrskov Kommune

Navnet kommer af, at en af de tidligere ejere hed Hans Heinrich Friccius von Schilden. Han købte godset på auktion.

Herregårde i Randers Amt
Herregårde i Favrskov Kommune
WTA Tour

WTA Tour er den verdensomspændende tennisturneringsserie for de bedste kvindelige spillere. Serien indeholder fire Grand Slam-turneringer, en række såkaldt tier-turneringer samt den årlige sæsonafslutningsturnering. Tier-turneringerne opdeles i fire kategorier efter deres præmiestørrelser. WTA Tour er en pendant til mændenes ATP Tour.

Spillernes resultater i turneringerne på WTA Tour samt i nogle af turneringerne på den underliggende ITF Women's Circuit bestemmer deres rangering.

Tier-turneringerne
Tier 1-gruppen omfatter turneringer, der har en præmiesum på minimum 1,340 millioner USD. Der er ni turneringer i gruppen. Tier 2-gruppen skal have en præmiesum på mindst 600.000 USD. Der er 14 turneringer i denne gruppe. I tier 3-gruppen kræves en præmiesum på mindst 175.000 USD, og der er 18 turneringer i gruppen. Endelig skal der være en præmiesum på minimum 145.000 USD i tier 4, og der er 13 turneringer her.

Resultater
Den mest vindende spiller på WTA Touren siden dens start i 1971 er Martina Navratilova fra Tjekkoslovakiet, senere USA, der har vundet i alt 167 titler. På de to næste pladser følger Chris Evert, USA, med 154 titler og Steffi Graf, Tyskland, med 107 titler.

Det er også de tre spillere, der har vundet flest kampe på touren. Navratilova har vundet i alt 1442 kampe, Evert 1304 kampe og Graf 900 kampe.

Se også 
 WTA
 ITF Women's Circuit
Lucy Lawless

Lucy Lawless (født Lucille Frances Ryan 29. marts 1968) er en newzealandsk skuespillerinde. Hun er gift med skuespilleren Robert Tapert. Hun er især kendt for sin rolle som hovedpersonen Xena i Xena: Warrior Princess.

Filmografi 
 Xena: Warrior Princess 
 Spider-Man
 Battlestar Galactica 
 Two and a Half Men
 X-Files
 Ginger Snaps
 The Simpsons
 Eurotrip

 Spartacus: Blood and Sand

Ekstern henvisning 

 

Tv-skuespillere fra New Zealand
Personer fra Auckland
Skonto FC

Skonto FC er en lettisk fodboldklub, stiftet i 1991. klubben spiller hjemmekampe på Skonto Stadion i Riga. Skonto vandt Virsliga i de første 14 sæsoner (1991-2004) af dens eksistens og leverer ofte kernen af Letlands fodboldlandshold. I 2005, 06 og 07 er det blevet til hhv. en anden, tredje og en fjerdeplads.

Berømte spillere 
 Marians Pahars
 Maris Verpakovskis
 Aleksandrs Kolinko
 Igors Stepanovs
 Vitalijs Astafjevs
 Andrejs Rubins
 Mihails Zemlinskis
 Andrejs Štolcers
 Edgaras Jankauskas
 Audrius Kšanavičius

Eksterne henvisninger 

 Officiel hjemmeside 
 foot.dk 
 weltfussballarchiv.com 

Fodboldklubber i Letland
Etableret i 1991
Søren Kaster

Søren Kaster (født 20. april 1955 i København) er en dansk journalist og adm. direktør i kommunikationbureauet LEAD Agency A/S. 

Søren Kaster blev uddannet journalist fra Danmarks Journalisthøjskole i 1980. Derefter kom han til Frederiksborg Amts Avis, blev leder af avisens lokalradio, Radio Helsingør, kom til Københavns Radio og derefter P3, hvor han startede talkshowet Kronsj.

I 1991 blev Søren Kaster studievært på TV Avisen, og sideløbende vært på TVA-Søndag og Uopklaret. I 1995 skiftede han til TV2, hvor han indtil 2000 var vært på Jeopardy og Go' Morgen Danmark.

Siden har Søren Kaster arbejdet som kommunikationsrådgiver, først i eget firma Kasters A/S, der siden blev sammenlagt med en anden tidligere tv-værts, Jens Gaardbos, kommunikationsbureau under navnet KasterGaardbo. KasterGaarbo blev efterfølgende fusioneret ind i LEAD Agency. 

Søren Kaster var i perioden 2014-2016 bestyrelsesformand i kommunikationsbureauernes brancheforening, Public Relations Branchen.

Journalister fra Danmark
Tv-værter fra Danmark
Personer fra København
Ansatte ved TV 2
Skonto Stadion

Skonto Stadion () er et fodboldstadion i Riga, Letland. Der er plads til 10.007 tilskuere på stadionet, der er bygget i 2000. Fodboldklubben Skonto FC er den primære bruger af stadionet.

Bygninger, konstruktioner og anlæg i Riga
Fodboldstadioner i Letland
Etableret i 2000
High dynamic range imaging

High dynamic range imaging (forkortet HDR eller HDRI) er en fototeknik, hvor flere eksponeringer vha. bracketing blændes/sammensmeltes til ét foto. Formålet er at gengive flere af de mange nuancer, som kun øjet formår at udskille/registrere, da kameraets sensor ikke kan "fange"/opfange hele det dynamiske toneområde, som i virkelighedens verden er større end, hvad kameraet kan "optage".

Efterbehandling af HDR-fotos sker ofte med tone mapping.

Computergrafik
Fotografi
Bent Jensen

Bent Jensen er navnet på flere personer:

 Bent Jensen (historiker) (født 1938) – dansk historiker
 Bent Jensen (rotræner) (1948–2008) – dansk rotræner
 Bent Jensen (roer) (1925-2016) – dansk roer
 Bent Kjær Jensen – fodboldspiller
 Bent Jensen (nyhedsoplæser i DR)
 Bent Jensen (erhvervsmand) (født 1951/1952) - dansk erhvervsmand og direktør for Linak
 Bent Jensen (født 1969) - dansk erhvervsmand, stifter og  direktør for T. Hansen Gruppen
Strobilus

En Strobilus er en koglelignende stand af forplantningsorganer hos visse planter. Mest kendt er de pollenbærende stande af hanblomster hos Fyr og andre Nåletræer, der kan afgive så kolossale mængder af pollen at jord og grene gulfarves. Ulvefodsplanter og Padderokker har også strobili der her er stande af sporehusbærende blade.

Plantemorfologi
Günther Pancke

Günther Friedrich Wilhelm Ludwig Pancke  (1. maj 1899 – 17. august 1973) var en SS-Obergruppenführer og højere SS- og Politifører i Danmark.

Pancke blev født i Gnesen (Gniezno), ved Posen, i Tyskland. Under 1. verdenskrig var han officer ved fronten med rang af løjtnant. Mellem 1920 og 1927 var han i Sydamerika. Han meldte sig ind i det nationalsocialistiske parti den 1. august 1930 og SS den 1. juni 1931.

Pancke blev udnævnt til forbindelsesofficer mellem Førerhovedkvarteret og SS' Totenkopfverbänden (KZ-lejr vagter) og SD indsatsgrupper (dødspatruljer) i 1939. Herefter gjorde han tjeneste som højere SS- og Politifører "Mitte". Han blev forfremmet til Obergruppenführer og politigeneral den 21. juni 1943. Fra den 6.oktober 1943 til krigens slutning var han højere SS- og Politifører i Danmark. Han blev yderligere forfremmet til General i Waffen-SS den 21. marts 1945.

Han var blandt andet medansvarlig for den tyske modterror og aktionen mod det danske politi den 19. september 1944. I 1950 blev Pancke idømt 20 års fængsel for krigsforbrydelser.
Efter 8 år i fængsel i Danmark blev Panche løsladt i 1953 og døde den 17. august 1973 i Hamburg.

Forfremmelser

Dekorationer og udmærkelser 

 Dienstauszeichnung der NSDAP für 10 Dienstjahre (Bronze)
 Dienstauszeichnung der NSDAP für 15 Dienstjahre (Silber)
 Eisernes Kreuz von 1914 2. Klasse (EK II)
 Ehrendegen des Reichsführers-SS
 Ehrenkreuz für Frontkämpfer
 Goldenes Parteiabzeichen der NSDAP
 Kriegsverdienstkreuz (KVK) I. Klasse mit Schwertern
 Kriegsverdienstkreuz (KVK) II. Klasse mit Schwertern
 Medaille zur Erinnerung an den 1. Oktober 1938
 Spange zur Medaille zur Erinnerung an den 1. Oktober 1938
 Verwundetenabzeichen von 1918 in Schwarz

Kilder og eksterne links 
 TracesOfWar, hentet den 20. januar 2008.
 http://www.dws.xip.pl/reich/biografie/10110.html, hentet den 20. januar 2008.
 Janssen-Militaria SS and Waffen-SS research , hentet den 20. januar 2008
 Axis History Factbook, hentet den 20. januar 2008.
 Forhør af Günther Pancke i pfd format i Nürnberg.

Generaler fra Tyskland
Politifolk fra Tyskland
Militærfolk fra USA
Naziledere
SS-generaler
Tysklands militære personel i 1. verdenskrig
Modtagere af Æreskorset
Nazister dømt for krigsforbrydelser
Nazi-personel i Danmark under besættelsen
Alpsee

Alpsee er en sø i Schwaben i Bayern  i Tyskland. Den ligger i Landkreis Ostallgäu cirka 4 km syd for Füssen nær slottet Neuschwanstein og Schloss Hohenschwangau.

Søen har en kystlinje på lidt under fem kilometer og en dybde på op til 62 meter. Den er, som en af de reneste søer i Tyskland,  en populær turistdestination tæt ved  slottet og de vilde svaner, som holder til i søen. Man kan bade, leje både, og der er mange vandreruter i området. En sti går rundt om søen, mens Fürstenstrasse fører til Hohenschwangau over Schwarzenberg-ryggen og ned til Pinswang i Lechtal.

Søer i Tyskland
Bayern
Ammersee

Ammersee er en sø  i i  Regierungsbezirk Oberbayern i  den tyske delstat Bayern; Den ligger sydvest for München mellem byerne Herrsching og Diessen. Med en længde på 16,2 km og en bredde på 5 km og et samlet areal på 47 km² er den en af de fem største søer i Tyskland. Den ligger  520 meter over havet og er 81 meter på det dybeste. Som andre bayerske søer er Ammersee dannet som følge af landskabsforandringerne  efter sidste istid. Ammersee får vand fra floden Ammer og løber ud  i Amper. I søen ligger øen  Schwedeninsel. Som nabosøen Starnberger See, som har en lignende størrelse og form, er den et  populært sted for vandsport. 

Ammersee og Amper er en del af en gammel keltisk ravrute, som gik gennem Brennerpasset, og derfor har de fået de navne, de har. 

I antikken lå den keltiske by Damasia nær søen.

Eksterne hwenvisninger 

 Information om området rundt om Ammersee
 Information om Herrsching ved Ammersee

Søer i Tyskland
Bayern
Black ice

black ice har flere betydninger:
 Islag der er svært at se.
 Black Ice (album)
 Black Ice (bog) – en bog skrevet af Matt Dickinson.
Anne-Marie David

Anne-Marie David (født 23. maj 1952) er en fransk sanger. Hun har repræsenteret to lande (Frankrig og Luxembourg) i Eurovision Song Contest, begge med mærkbar succes. Hun vandt konkurrencen for Luxembourg med "Tu Te Reconnaîtras" i 1973.

Hun startede sin musikkarriere med rollen som Maria Magdalene i den franske version af Jesus Christ Superstar. I 1973 blev hun udvalgt til at repræsentere Luxembourg i Eurovision Song Contest for at forsvare landets ære på hjemmebane efter at have vundet året før. Hun blev dermed endda et navn på den lange liste over udenlandske artister som har deltaget for landet i konkurrencen, sammen med blandt andet France Gall og Vicky Leandros. I 1973 udviklede konkurrencen sig til et kapløb mellem tre bidrag, som alle har etableret sig som klassikere indenfor Eurovision Song Contest; Davids "Tu Te Reconnaîtras", spanske "Eres tú" og Storbritanniens "Power to All Our Friends", fremført af Cliff Richard. David gik til slut af med sejren, men kun seks point skilte vinderen fra tredjepladsen.

Efter konkurrencen tog hun på verdensturné og boede i Tyrkiet en periode. Hun indspillede to singler og en plade i Tyrkiet og fik flere priser for sit arbejde der.

Hun deltog atter i Eurovision Song Contest i 1979, denne gang for hjemlandet Frankrig, med sangen "Je suis l'enfant soleil". Nok en gang blev det en kamp mellem tre lande under afstemningen, men denne gang trak David ikke det længste strå og endte på tredjepladsen.

Hun startede på en turné i Frankrig i 1980'erne. Mellem 1982 og 1983 fortsatte hun sin musikalske karriere i Norge. Anne-Marie David trak sig tilbage fra musik- og underholdningsbranchen i 1987, men dukkede imidlertid op igen omkring 2005, da hun gik med til at fremføre vinderen fra Eurovision Song Contest 1972, "Apres Toi", på "Congratulations"-koncerten i forbindelse med Eurovision Song Contests halvtredsårsjubilæum.

Eksterne henvisninger 
 Officielle hjemmeside 
 
 

Sangere fra Frankrig
Vindere af Eurovision Song Contest
Luxembourgs Eurovision Song Contest-deltagere
Frankrigs Eurovision Song Contest-deltagere
Deltagere ved Eurovision Song Contest 1973
Deltagere ved Eurovision Song Contest 1979
Paul Robeson

Paul Leroy Robeson (født 9. april 1898 - død 23. januar 1976)  var en amerikansk skuespiller og sanger. Kendt for sin basstemme som kunne gå helt ned til C under bas-nøglen, var han en af de anerkendte basstemmer i amerikansk musik. Foruden sine sceneoptrædender var hans fortolkninger af gamle  spirituals populære; Robeson var den første til at bringe dem til koncert-scenen.

Baggrund og karriere 
Han blev født i Princeton, New Jersey, som søn af en frigivet slave og presbyterianer. Han blev den tredje afro-amerikanske student som blev optaget ved Rutgers University, hvor han udmærkede sig indenfor idrætsgrene som amerikansk fodbold, baseball, basketball og atletik (1916-1919).  Derefter studerede han jura ved Columbia University i New York (1920-23), som han delvist finansierede med professionel fodbold.  

Han blev også kendt i opsætninger som Taboo (New York og London, 1922), flyttede til London (1928) og kom med i Othello (London, 1930), som blev fortsat på Broadway, gav ham Spingarn-medaljen (1945), og flere opsætninger af Shakespeare.  Han spillede med  i elleve spillefilm, og var Porgy i George Gershwins Porgy and Bess (1936). Hans fortolkninger af afro-amerikanske folkesange gav ham verdensberømmelse, særligt Go Down Moses. I Danmark var det især filmen «Show Boat» fra 1936 og sangen «Ol' Man River» som gjorde ham kendt.

Politisk indstilling 

Robeson var kommunist og tilhænger af både Sovjetunionen og af panafrikansk ideologi. Han tog aktivt del i borgerrettighedsbevægelsen i USA, selvom hans politiske grundsyn gjorde at han aldrig blev nogen frontfigur. Han blev i perioden 1947-1958 nægtet udrejse og pas af myndighederne i USA for det som blev kaldt u-amerikanske meninger, det vil sige meninger som amerikanske myndigheder oppfattede som uønskede. Efter dette bosatte han sig nogle år i Storbritannien, før han i 1963 vendte tilbage til USA. Paul Robeson blev tildelt Lenins fredspris  i 1953. Han har fået en stjerne på Hollywood Walk of Fame.

Eksterne henvisninger 

 
 

Sangere fra USA
Kommunister fra USA
Borgerrettighedsbevægelsen
Obergruppenführer

Obergruppenführer var en gradsbetegnelse i de nazistiske paramilitære enheder SS og SA i Tyskland før og under 2. verdenskrig.

I de 2 enheder var det den højeste grad og svarede til general i hæren.

I SS blev graden indført som resultat af væksten i organisationen under Heinrich Himmler. Han var selv en af de første som fik graden, som han havde samtidig med at han var Reichsführer-SS. Som udgangspunkt var det en titel og ikke en grad. En af grundene til at rangen blev brugt var at man, for at undgå magtkamp, ikke ønskede at placere to personer på samme niveau, et problem som partiets organisationer ofte kæmpede med. Det skete f.eks. med Kurt Daluege, som ledede det meste af SS i Berlin mellem 1930 og 1934. For at slippe for en opsplitning af SS fik Daluege graden SS-Obergruppenführer, således at han formelt set havde samme rang som Himmler.

Indtil 1942 var SS-Obergruppenführer højeste grad med undtagelse af Reichsführer-SS (som Himmler inden da havde fået bekræftet som grad og ikke bare titel). Det år blev graden SS-Oberst-Gruppenführer indført som parallel til generaloberst i Værnemagten.

Flere af de mest berygtede medlemmer af SS havde denne grad, såsom Reinhard Heydrich, Ernst Kaltenbrunner og Karl Wolff. Sidstnævnte var den højestrangerende SS-officer, der blev taget til fange af de Allierede i 1945.

Graden blev også givet til de øverste ledere i politiet, som var underlagt SS og til divisionschefer i Waffen-SS.

SS-rang
Uglesø

Uglesø er en sø i Silkeborg Østerskov lidt sydøst for Silkeborg. Søen er opstået efter sidste istid efter en afsmeltet dødisklump. Rundt om søen ses flere forskellige træsorter, bl.a. bøg, birk, eg, skovfyr, rødel og rødgran. Ved søen ses ofte isfugl.

Søer i Silkeborg Kommune
Luc Abalo

Luc Abalo (født 6. september 1984 i Ivry-sur-Seine, Frankrig) er en fransk håndboldspiller, der til dagligt spiller for den franske Paris Saint Germain.

Han spillede tidligere fra den franske klub US Ivry HB i årene 2002-2008, herefter i BM Ciudad Real (BM Atlético de Madrid) (2008-12).

Hans primære position er højre fløj, men han benyttes også som højre back.

I 2008 modtog han Æreslegionen.

Landshold 
Abalo debuterede på det franske landshold i juli 2005, og har siden da været med til at vinde adskillige titler.

Referencer

Eksterne henvisninger 

 Spillerinfo 
 

Håndboldspillere fra Frankrig
Håndboldspillere fra Paris Saint-Germain HB
Håndboldspillere ved sommer-OL 2008
Håndboldspillere ved sommer-OL 2012
Håndboldspillere ved sommer-OL 2016
Håndboldspillere ved sommer-OL 2020
Deltagere for Frankrig ved sommer-OL 2008
Deltagere for Frankrig ved sommer-OL 2012
Deltagere for Frankrig ved sommer-OL 2016
Deltagere for Frankrig ved sommer-OL 2020
Olympiske håndboldspillere fra Frankrig
Olympiske mestre fra Frankrig
Olympiske medaljevindere i håndbold
Olympiske sølvmedaljevindere fra Frankrig
Medaljevindere ved sommer-OL 2008
Medaljevindere ved sommer-OL 2012
Medaljevindere ved sommer-OL 2016
Medaljevindere ved sommer-OL 2020
Cédric Burdet

Cédric Burdet (født 15. november 1974 i Belley, Frankrig) er en fransk håndboldspiller. der til dagligt spiller for den franske ligaklub Montpellier HB. Han har spillet for klubben siden 1995, kun afbrudt at et ophold i den tyske Bundesliga-klub VfL Gummersbach.

Landshold 
Burdet er desuden en del af det franske landshold, og var blandt andet med til at vinde OL-guld 2008 i Beijing, med en finalesejr over Island.

Eksterne henvisninger 

 Spillerinfo 

Håndboldspillere fra Frankrig
Håndboldspillere fra Montpellier HB
Håndboldspillere fra Chambéry Savoie HB
Guillaume Gille

Guillaume Alain Gille (født 12. juli 1976 i Valence, Frankrig) er en tidligere fransk håndboldspiller, nu træner, der blandt andet har spillet for den tyske Bundesliga-klub HSV Hamburg, sammen med sin lillebror, Bertrand Gille. Gille skiftede til Hamburg i 2002 og spillede før da for Chambéry Savoie i sit hjemlands bedste liga.

Han er nuværende træner for Frankrigs herrelandshold i håndbold, en post han var besiddet siden 2020.

Landshold 
Gille var en del af det franske landshold, der blev verdensmestre i 2001 efter finalesejr over Sverige. Ved EM i 2006 vandt han ligeledes guld, denne gang efter at franskmændene besejrede Spanien i finalen. Han var desuden med til at vinde guld ved OL i Beijing 2008, VM 2009 i Kroatien og EM 2010 i Østrig. Han var derfor med på det hold, der lavede et hattrick. Det var første gang, et herrelandshold nogensinde har gjort det.

Privat

Familie 
Guillaumes forældre hedder Francoise og Jean-Claude Gille. Han har to brødre, der også spiller professionel håndbold: Hans lige så kendte lillebror er Bertrand Gille, og den knap så kendte lillebror Benjamin Gille, der til daglig spiller i hjemlandet Frankrig for Chambéry Savoie HB.

Eksterne henvisninger 

 Spillerinfo

Referencer 

Håndboldspillere fra Frankrig
Håndboldspillere fra Chambéry Savoie HB
Sandra Kim

Sandra Caldarone (født 15. oktober 1972), bedre kendt som Sandra Kim, er en belgisk sanger med italiensk baggrund som vandt Eurovision Song Contest i Bergen, Norge i 1986 da hun kun var 13 år gammel.

Hun blev født i Montegnée, nær Liège, og begyndte at synge da hun var syv år gammel. Ifølge forfatteren og historikeren John Kennedy O'Connors bog The Eurovision Song Contest – The Official History var hun kun 13 år gammel da hun vandt Eurovision Song Contest, selv om hun i teksten til vindersangen J'aime La Vie (Jeg elsker livet) påstår at hun er 15. Schweiz prøvede at få sangen diskvalificeret da det blev klart at hun var yngre end hun gav sig ud for at være.

I 1994 giftede hun sig med Olivier Gerard, men de skiltes året efter. Hun har været gift med Jurgen Delanghe siden 2001.

Eksterne henvisninger 

 
 Sandra Kims officielle hjemmeside

Sangere fra Belgien
Vindere af Eurovision Song Contest
Deltagere ved Eurovision Song Contest 1986
Belgiens Eurovision Song Contest-deltagere
Grethe Kolbe

Grethe Inga Kolbe (12. december 1910 på Frederiksberg – 13. maj 1997 sammesteds) var en dansk dirigent og kapelmester.

Som verdens første fastansatte kvindelige kapelmester stod hun i årene fra 1950 til 1980 i spidsen for Radiounderholdningsorkestret. Grethe Kolbe havde sin uddannelse fra Det Kgl. Danske Musikkonservatorium, hvor hun studerede violin med Thorvald Nielsen, Peder Møller og Ludvig Gunder. Direktion studerede hun med Svend Christian Felumb. Hun ledede i mere end tyve år sit eget orkester, Grethe Kolbes orkester, i København. Orkestret bestod af professionelle musikere i samspil med musikstudenter og dygtige amatørmusikere. Grethe Kolbe havde flair for den lettere musik. Med sin sikre temposans var hun en ideel samarbejdspartner for medvirkende solister, og hendes slagteknik var distinkt og tydelig. I sine sidste år på Danmarks Radio dirigerede hun ikke Radiounderholdningsorkestret, men stod til rådighed for ledelsen som konsulent.

Ekaterne henvisninger 
 

Dirigenter fra Danmark
Róbert Gunnarsson

Róbert Gunnarsson (født 22. maj 1980 i Reykjavik, Island) er en pensioneret islandsk håndboldspiller, der sidst spillede for Aarhus Håndbold efter en længere periode i henholdsvis VfL Gummersbach og Rhein-Neckar Löwen i den tyske Bundesliga samt i Paris SG. Han fik sit internationale gennembrud i sin første periode i Aarhus, som han forlod i 2005, men vendte tilbage til i 2016. Gunnarsson er stregspiller.

Gunnarsson var en markant spiller på det Aarhus-hold, der i 2005 spillede sig i DM-finalen, og han blev samme år valgt til Årets håndboldspiller i den danske liga.

Gunnarsson var en fast del af det islandske landshold, som han har repræsenteret mere end 100 gange. Han var blandt andet med til at vinde sølv ved OL i Beijing 2008.

Referencer

Eksterne henvisninger 

 Spillerinfo 

Håndboldspillere fra Island
Personer fra Reykjavik
Håndboldspillere fra Århus Håndbold
Håndboldspillere fra VfL Gummersbach
Håndboldspillere fra Rhein-Neckar Löwen
Håndboldspillere fra Paris Saint-Germain HB
Nándor Fazekas

Nándor Fazekas (født 16. oktober 1976 i Kecskemét, Ungarn) er en ungarsk håndboldspiller, der spiller målmand for den tyske Bundesliga-klub VfL Gummersbach. Han kom til klubben i 2006 fra ligarivalerne TuS Nettelstedt-Lübbecke.

Landshold 
Fazekas er en fast del af det ungarske landshold, som han har repræsenteret mere end 100 gange. Han var blandt andet med til at blive nr. 4 ved OL i Athen 2004.

Håndboldspillere fra Ungarn